**…… (sz.) napirend**

**E L Ő T E R J E S Z T É S**

# a Képviselő-testület 2022. június 28-i rendes ülésére

**Tárgy**: Fény Utcai Piac Kft. ügyvezetői pályázat kiírása

**Készítette: ………………………….**

dr. Silye Tamás

jegyzői igazgató

**Látta**: ………..………………………….

 dr. Szalai Tibor

 jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület 31/2022.(I.27.) határozatával úgy döntött, hogy a Budapest Főváros II. Kerületi Önkormányzat kizárólagos tulajdonát képező Fény Utcai Piac Beruházó, Szervező és Üzemeltető Korlátolt Felelősségű Társaság (rövidített elnevezése: Fény Utcai Piac Kft.; székhelye: 1024 Budapest, Lövőház utca 12.; cégjegyzékszáma: 01-09-566703; stat. számjele: 12232983-6820-113-01; adószáma: 12232983-2-41;) ügyvezetőjének Mihalik Zoltánt, a Fény Utcai Piac Kft. jelenlegi ügyvezető helyettesét bízza meg 2022. február 1. napjától a vezetői pályázat eredményes lezárásáig, de legkésőbb 2022. augusztus 31. napjáig.

Az ügyvezetői megbízatás közelgő lejártára tekintettel szükséges, hogy alapítóként a Képviselő-testület pályázat kiírásáról döntsön a határozatnak megfelelően.

A pályázati felhívásban szükséges megjelölni a munkakör betöltésével kapcsolatos valamennyi releváns információt, így

* a Kft. székhelyét,
* a Kft. tevékenységi körét,
* az ügyvezető feladatait,
* az ügyvezetői tisztség betöltésének feltételeit,
* a pályázat benyújtásának határidejét,
* a pályázat benyújtásának helyét, módját,
* a pályázat elbírálásának rendjét,
* a pályázati kiírás közzétételének helyét.

Fentiekre tekintettel kérem a Képviselő-testületet a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Fény Utcai Piac Beruházó, Szervező és Üzemeltető Korlátolt Felelősségű Társaság ügyvezetői tisztségének betöltésére – a határozat melléklete szerint tartalommal – pályázatot hirdet.

A Képviselő-testület felkéri a polgármestert a pályázati felhívás közzétételére.

**Felelős:** Polgármester

**Határidő:** 2022. augusztus 31.

*A határozati javaslat elfogadása egyszerű többségű szavazati arányt igényel.*

**B u d a p e s t, 2022. június 20.**

 **dr. Varga Előd Bendegúz**

 Alpolgármester

 határozat melléklete

**PÁLYÁZATI FELHÍVÁS**

**a Budapest Főváros II. Kerületi Önkormányzat 100%-os tulajdonában lévő**

 **Fény Utcai Piac Beruházó, Szervező és Üzemeltető Korlátolt Felelősségű Társaságnál**

**ÜGYVEZETŐI TISZTSÉG**

**betöltésére**

**A Társaság székhelye**: 1024 Budapest, Lövőház u. 12.

**A Társaság tevékenységi körei:**

*Főtevékenység:*

*6820'08* Saját tulajdonú, bérelt ingatlan bérbeadása, üzemeltetése

***További tevékenységi körök, feladatok:***

* A Fény Utcai Piac Kft. tulajdonában lévő albetétek (üzletek, raktárak, asztali elárusító piac, mélyparkoló) hasznosításának teljes körű ügyintézése (hirdetés, promotálás, előkészítő egyeztetések lefolytatása a potenciális bérlőkkel, az albetét műszaki megfelelőségének biztosítása)
* Az üzlethelyiségek bérbe adása, tulajdonba adása a vonatkozó helyiségbérleti, adásvételi és egyéb a működéshez szükséges szerződések megkötése;
* Specifikus bérleti lehetőségek kidolgozása a bérbeadás elősegítése érdekében;
* A megkötött helyiségbérleti, adásvételi és egyéb, a működéshez szükséges szerződésekkel kapcsolatos jogi és pénzügyi teendők;
* A helyiségbérleti jog átruházása, cseréje, illetve albérletbe adása esetén a bérbeadói hozzájárulás gyakorlása;
* A bérleti díjak és egyéb költségek beszedésével kapcsolatos feladatok;
* Az üzemeltetői szervezet kialakítása, működésének meghatározása és folyamatos ellenőrzése;
* Reklám-marketing és rendezvényszervezési tevékenység;
* Valamennyi az üzemeltetés körébe tartozó, illetve a II. kerületi Önkormányzat polgármestere, Képviselő-testülete, valamint a Társaság Felügyelő Bizottsága által meghatározott egyéb feladat.

**Ügyvezető feladata és hatásköre:**

1. Képviseli a társaságot törvényes képviselőként harmadik személyekkel szemben, valamint bíróságok és más hatóságok előtt;
2. Ellátja a Társaság operatív irányítását és dönt mindazokban a kérdésekben, melyek nem tartoznak az Alapító kizárólagos hatáskörébe;
3. A jogszabályok, az Alapító okirat és az Alapító által hozott határozatok keretei között szervezi a Társaság működését, gazdálkodását és intézi a Társaság ügyeit;
4. Felvilágosítást ad az Alapítónak, a könyvvizsgálónak, valamint a Felügyelő Bizottság tagjainak a Társaság ügyeiről, és részükre biztosítja a betekintést a Társaság üzleti könyveibe és irataiba;
5. A munkáltatói jogokat gyakorolja a Társaság dolgozói felett;
6. A Társaság tagjairól tagjegyzéket vezet;
7. Gondoskodik a Társaság könyveinek szabályszerű vezetéséről, elkészíti az üzleti tervet, gondoskodik a beszámoló, a vagyonkimutatás elkészíttetéséről és ezen dokumentumokat a Felügyelő Bizottság és az Alapító elé terjeszti;

**Az ügyvezetői tisztség betöltésének feltételei:**

* magyar állampolgárság,
* cselekvőképesség,
* felsőfokú egyetemi szintű gazdasági irányú végzettség,
* minimum 5 (öt) év vezetői tapasztalat, mely foglaljon magában legalább 50 főt foglalkoztató vállalatnál szerzett vezetői tapasztalatot is,
* B kategóriás jogosítvány,
* a vezető tisztségviselővel szemben a jogszabály által meghatározott követelményeknek történő megfelelés, valamint nem állnak fenn a vezető tisztségviselőkkel szemben jogszabályban meghatározott kizáró okok,
* büntetlen előélet, nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt,
* vagyonnyilatkozat-tételi kötelezettség teljesítésének vállalása.

**A pályázat elbírálásánál előnyt jelent:**

* felsővezetői tapasztalat,
* önkormányzati szférában szerzett tapasztalat,
* projektvezetési és fejlesztési tapasztalat,
* kiemelkedő kommunikációs készség,
* hasonló területen szerzett tapasztalat.

**Elvárt kompetenciák:**

* felelősségteljes, önálló munkavégzés,
* kiváló szervező- és problémamegoldó készség,
* megbízhatóság,
* stratégiai gondolkodásmód.

**A pályázathoz csatolandó iratok, dokumentumok:**

* részletes szakmai utat bemutató önéletrajz,
* motivációs levél,
* a Társaság működtetésére vonatkozó szakmai program, szakmai elképzelések, gazdasági stratégia és vezetési koncepció bemutatása,
* fizetési és egyéb juttatásokra vonatkozó igény megjelölése,
* érvényes hatósági erkölcsi bizonyítvány,
* iskolai végzettséget, képzettséget igazoló okiratok másolatai, szakmai és vezetői gyakorlat igazolása,
* nyilatkozat arról, hogy a pályázati anyagban foglalt személyes adatainak pályázati eljárással összefüggő kezeléséhez hozzájárul,
* nyilatkozat arról, hogy nem állnak fenn a vezető tisztségviselőkkel szemben jogszabályban meghatározott kizáró okok,
* nyilatkozat arról, hogy nem áll vezető tisztségviselői foglalkozástól eltiltás, illetve a jogi személy által végezhető tevékenység folytatását kizáró foglalkozástól eltiltás hatálya alatt, valamint nem áll vezetői tisztségviselői tevékenységtől eltiltó határozat hatálya alatt,
* nyilatkozat arról, hogy sikeres pályázat esetén az egyes vagyonnyilatkozat-tételi kötelezettségekről szóló 2007. évi CLII. törvény alapján vagyonnyilatkozat-tételi kötelezettségének eleget tesz.

**Az ügyvezető díjazása:**

A bérezés és személyi juttatások megállapítása a felek közötti megállapodás alapján történik.

**A pályázat benyújtásának véghatárideje:** 2022. július 29.

**A pályázat elbírálásának határideje:** 2022. augusztus 31.

**A pályázat benyújtásának helye, módja:**

A pályázatokat postai úton vagy elektronikusan lehet benyújtani az alábbiak szerint:

Postai úton: Őrsi Gergely polgármester, Budapest II. Kerületi Önkormányzat, 1024 Budapest, Mechwart liget 1. – a borítékra kérjük ráírni: ***„pályázat Fény Utcai Piac Kft. ügyvezetői tisztség betöltésére”***

Elektronikusan: Varga.Elod.Bendeguz@masodikkerulet.hu e-mail címre, a tárgyban kérjük jelölni: ***„pályázat Fény Utcai Piac Kft. ügyvezetői tisztség betöltésére”***

**A pályázati kiírásban foglaltakkal kapcsolatban információ kérhető:**

Varga.Elod.Bendeguz@masodikkerulet.hu e-mail címen

**A pályázat elbírálásának rendje:**

A pályázókat szakértelemmel rendelkező tagokból álló bizottság hallgatja meg, a bizottság javaslatot fogalmaz meg a pályázók alkalmasságáról. A tisztség betöltéséről a Budapest Főváros II. Kerületi Önkormányzat Képviselő-testülete dönt.

**A pályázati felhívás közzétételének helye:**

Az Önkormányzat honlapja - [www.masodikkerulet.hu](http://www.masodikkerulet.hu)

Budai Polgár kerületi lap

**A Budapest II. Kerületi Önkormányzat fenntartja magának a jogot, hogy a pályázatot eredménytelennek nyilvánítsa.**